text: Pædofilidømt flyttede ind, hvor der er et lille barn
  15 juni 2012 kl. 07.06
  En pædofilidømt 36-årig mand har fået forbud mod at flytte ind, hvor der er børn. Alligevel flyttede han ind et sted, hvor der bor en lille 2-årig pige.
  Manden har afsonet en dom på halvandet års fængsel.
  Han fik dommen for seksuelt misbrug af fire små børn i Haderslev. Han er også dømt til ikke at måtte bo med små børn resten af sit liv.
  Alligevel er han flyttet ind hos sin søster og hendes 2-årige datter.
  Det er han nu dømt for, skriver JydskeVestkysten.
  